gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4126, del 13-11-2001 (2001/10950)

RESOLUCIÓ de 24 d'octubre de 2001, de la Universitat d'Alacant, per la qual es fa pública la composició d'una Comissió jutjadora d'un concurs docent de mèrits.
---------------------------------------------------------------------------------------------------------------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10755


Organisme emissor
:   Universitat d'Alacant

Tipus de document
:   Resolució

RESOLUCIÓ de 24 d'octubre de 2001, de la Universitat d'Alacant, per la qual es fa pública la composició d'una Comissió jutjadora d'un concurs docent de mèrits. [2001/X10448]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats el presidents i vocals, titulars i suplents, per aquesta Universitat, aquest Rectorat fa pública la composició de la comissió que ha de resoldre el concurs de mèrits per a la provisió d'una plaça de Professorat, convocat per Resolució d'aquesta Universitat de 30 de juliol de 2001, i que es relaciona en l'annex d'aquesta resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució els interessats podran presentar reclamació davant del rector en el termini de quinze dies hàbils a partir de l'endemà de la publicació.
  
Alacant, 24 d'octubre de 2001.- El vicerector d'Ordenació Acadèmica i Professorat: Miguel Louis Cereceda.
  
ANNEX I
  
Comissió C. 949
  
Convocada per Resolució de 30 de juliol de 2001 (BOE de 30 de juliol de 2001)
  
Cos a què pertany la plaça: catedràtic d'escola universitària (DF02147)
  
Àrea de coneixement a què pertany: Didàctica de l'Expressió Plàstica
  
Comissió titular
  
President: Manuel Sánchez Méndez Catedràtic d'universitat Universitat Complutense de Madrid
  
Secretari: Rosario Gutiérrez Pérez Catedràtic d'escola universitària Universitat de Màlaga
  
Vocal: Juan Carlos Araño Gisbert Catedràtic d'universitat Universitat de Sevilla
  
Vocal: Luisa María Martínez García Catedràtic d'escola universitària Universitat de Màlaga
  
Vocal: Remedios Daud Picó Catedràtic d'escola universitària Universitat de València
  
Comissió suplent
  
President: Manuel Hernández Belver Catedràtic d'universitat Universitat Complutense de Madrid
  
Secretari: Antonio M. Cuenca Escribano Catedràtic d'escola universitària Universitat autònoma de Madrid
  
Vocal: Roser Juanola Tarradellas Catedràtic d'universitat Universitat de Girona
  
Vocal: Romualdo Gil Arabí Catedràtic d'escola universitària Universitat Jaume I
Diari Oficial de la Generalitat Valenciana


Sumari del DOGV 3931, del 02-02-2001 (2001/857)

RESOLUCIÓ de 29 de gener de 2001, de la Direcció General per als Recursos Humans i Econòmics, per la qual cita les persones interessades en el recurs número 24/2001.
---------------------------------------------------------------------------------------------------------------------------------------------------------------------

### Dades del document

Número de DOGV
:   3931

Data del DOGV
:   02-02-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/857


Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 de gener de 2001, de la Direcció General per als Recursos Humans i Econòmics, per la qual cita les persones interessades en el recurs número 24/2001. [2001/F857]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a aquesta unitat administrativa l'expedient referent al procediment que es descriu:
  
Recurrent: Associació Professional de Treballadors de Salut Pública de la Comunitat Valenciana.
  
Persones interessades: les participants en les convocatòries de concurs oposició per a la provisió de places vacants dels centres de Salut Pública, funcionaris d'administració especial, dependents de la Conselleria de Sanitat (Resolucions d'11 de maig de 2000, del director general per als Recursos Humans i Econòmics, publicades en el DOGV núm. 3.756, de 24 de maig de 2000).
  
Assumpte: recurs contenciós administratiu interposat contra la Resolució de 4 de desembre de 2000, del subsecretari per als Recursos de Sanitat, que modifica la composició dels membres dels tribunals del concurs oposició per a la provisió de places vacants de diferents categories dels centres de Salut Pública, funcionaris d'administració especial, dependents de la Conselleria de Sanitat, convocades per resolucions d'11 de maig de 2000 del director general per als Recursos Humans i Econòmics, i publicades en el DOGV núm. 3.756, de data 24 de maig de 2000).
  
Referència del tribunal: recurs número 24/2001.
  
Segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions en el termini de nou dies, si convé al seu dret, com a demandades, amb l'obligació de comparéixer ben representades de la manera que estableixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4081, del 07-09-2001 (2001/8464)

Advertiment d'anul·lació de l'autorització sanitària núm. EM-10.1884/V.
-----------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8464


Organisme emissor
:   Conselleria de Sanitat

Tipus de document
:   Anunci

Advertiment d'anul·lació de l'autorització sanitària núm. EM-10.1884/V. [2001/8464]
  
En relació amb l'autorització sanitària núm. EM-10.1884/V que té per a l'activitat de carnisseria l'establiment propietat de la senyora M. José Navarro Miquel, situat a Torrent, al carrer de la Constitució, núm. 11, i a la vista de l'acta d'inspecció núm. 08-10.44866, de data 14.03.2000, en què es deixa constància que en les instal·lacions esmentades s'ha deixat d'exercir l'activitat.
  
Se'ls comunica que el director territorial de Sanitat els donarà de baixa en el cens d'establiments autoritzats pel cessament de l'activitat.
  
No obstant això, disposen d'un termini de 10 dies per a al·legar el que consideren adequat en aquest Centre de Salut Pública de Torrent, situat al carrer del pintor Ribera, 28, 46164 Torrent, tel. 50 689 47 13. Si transcorre aquest termini sense resposta de la seua part, farem el que s'indica més amunt.
Diari Oficial de la Generalitat Valenciana


Sumari del DOGV 4052, del 27-07-2001 (2001/6961)

Informació pública del projecte d'urbanització per a la canalització del barranc de Sant Nicolau des del pont de Beniopa fins a la CN-332.
------------------------------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6961


Organisme emissor
:   Ajuntament de Gandia

Tipus de document
:   Anunci

Informació pública del projecte d'urbanització per a la canalització del barranc de Sant Nicolau des del pont de Beniopa fins a la CN-332. [2001/Q6961]
  
En compliment de la Resolució de l'Alcaldia, de 4 de juny de 2001, i dels articles 34, 53 i concordants de la Llei Valenciana Reguladora de l'Activitat Urbanística, se sotmet a informació pública, pel termini d'un mes, comptador des de l'endemà de la publicació del edicte en el Diari Oficial de la Generalitat Valenciana, el projecte d'urbanització per a la canalització del barranc de Sant Nicolau, des del pont de Beniopa fins a la CN-332.
  
Durant aquest període es podrà consultar el projecte a les dependències d'Urbanisme de l'ajuntament i, si escau, formular-s'hi al·legacions.
Diari Oficial de la Generalitat Valenciana


Sumari del DOGV 4051, del 26-07-2001 (2001/6538)

Sol·licitud d'expedició de duplicat de títol de tècnic auxiliar.
----------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6538


Organisme emissor
:   Conselleria de Cultura i Educació

Tipus de document
:   Anunci

Sol·licitud d'expedició de duplicat de títol de tècnic auxiliar. [2001/X6538]
  
La senyora María José Tortajada Julian ha sol·licitat, per pèrdua de l'original, l'expedició de duplicat de títol de tècnic auxiliar, branca Sanitària, especialitat Clínica, les dades del qual s'indiquen a continuació.
  
Titular del document: María José Tortajada Julian, nascuda el 14 de març de 1974 a València, província de València, amb DNI núm. 09184554 P .
  
Tipus de document: tècnic auxiliar, branca Sanitària, especialitat Clínica, expedit pel Ministeri d'Educació i Ciència el dia 16.12.1993, i registrat en el llibre 8, foli 58, número 0444965531.
  
Centre docent que lliurà l'original: IES Jorge Juan de Sagunt (València).
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14, en el termini de 30 dies comptat des de la publicació d'aquest anunci.
Diari Oficial de la Generalitat Valenciana


Sumari del DOGV 4028, del 25-06-2001 (2001/5570)

Anunci de la pèrdua de l'original de la carta de pagament corresponent a la fiança de 260.000 pessetes, en relació amb l'expedient de contractació del subministrament d'un vehicle per a transport de discapacitats, a nom d'Automóviles Gomis, SA, i constituïda a favor de la Universitat d'Alacant, expedient S/3/99.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2001/5570


Organisme emissor
:   Conselleria d'Economia, Hisenda i Ocupació

Tipus de document
:   Anunci

Anunci de la pèrdua de l'original de la carta de pagament corresponent a la fiança de 260.000 pessetes, en relació amb l'expedient de contractació del subministrament d'un vehicle per a transport de discapacitats, a nom d'Automóviles Gomis, SA, i constituïda a favor de la Universitat d'Alacant, expedient S/3/99. [2001/X5570]
  
S'ha perdut l'original de la carta de pagament corresponent a la fiança de 260.000 pessetes, en relació amb l'expedient de contractació del subministrament d'un vehicle per a transport de discapacitats, a nom d'Automóviles Gomis, SA, i constituïda a favor de la Universitat d'Alacant, expedient S/3/99.
  
En compliment del que estableix l'apartat tercer de l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.
Diari Oficial de la Generalitat Valenciana


Sumari del DOGV 4003, del 21-05-2001 (2001/4605)

Informació pública de l'alternativa tècnica al programa d'actuació integrada de la unitat d'execució número 30-1 del pla general d'ordenació urbana.
----------------------------------------------------------------------------------------------------------------------------------------------------

### Dades del document

Número de DOGV
:   4003

Data del DOGV
:   21-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4605


Organisme emissor
:   Ajuntament de Manises

Tipus de document
:   Anunci

Informació pública de l'alternativa tècnica al programa d'actuació integrada de la unitat d'execució número 30-1 del pla general d'ordenació urbana. [2001/F4605]
  
Amb data 26 de febrer de 2001, la regidora delegada d'Urbanisme ha dictat la Resolució número 333/2001, amb el contingut següent:
  
Sotmetre a informació pública durant el termini de 20 dies l'alternativa tècnica al programa d'actuació integrada de la unitat d'execució número 30-1 del pla general d'ordenació urbana d'aquest municipi, presentat per la mercantil Francisco de Juan, SL, així com en un diari d'informació general editat a la Comunitat Valenciana. Durant el termini esmentat s'hi podran presentar al·legacions.
  
Cosa que es fa pública de conformitat amb el que s'estableix en els articles 45, 46 i 59 de la Llei Reguladora de l'Activitat Urbanística.
  
L'expedient es troba de manifest al Departament d'Urbanisme i Medi Ambient.
Diari Oficial de la Generalitat Valenciana


Sumari del DOGV 4116, del 29-10-2001 (2001/10891)

CORRECCIÓ d'errades de la Resolució de 15 d'octubre de 2001, del director general de Personal de la Conselleria de Cultura i Educació de la Generalitat Valenciana, per la qual es convoca procediment de provisió de places vacants per a funcionaris docents dels cossos de professors d'ensenyament secundari, professors tècnics de formació professional, professors d'escoles oficials d'Idiomes, catedràtics i professors de Música i Arts Escèniques i professors i mestres de Taller d'Arts Plàstiques i Disseny.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4116

Data del DOGV
:   29-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10151


Data del document
:   29-10-2001

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * ensenyament secundari
    * ensenyament d'idiomes
    * concurs administratiu
    * personal docent
    * formació professional
    * educació artística

CORRECCIÓ d'errades de la Resolució de 15 d'octubre de 2001, del director general de Personal de la Conselleria de Cultura i Educació de la Generalitat Valenciana, per la qual es convoca procediment de provisió de places vacants per a funcionaris docents dels cossos de professors d'ensenyament secundari, professors tècnics de formació professional, professors d'escoles oficials d'Idiomes, catedràtics i professors de Música i Arts Escèniques i professors i mestres de Taller d'Arts Plàstiques i Disseny. [2001/10235]
Diari Oficial de la Generalitat Valenciana


Sumari del DOGV 3918, del 16-01-2001 (2001/133)

Informació pública del nomenament de diversos funcionaris.
----------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/133


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública del nomenament de diversos funcionaris. [2001/F133]
  
Es fan públics els següents nomenaments que a continuació s'indiquen:
  
Per acord de la Comissió de Govern de data 24 d'agost de 2000, de conformitat amb la proposta del tribunal qualificador de les proves selectives ha sigut nomenada funcionària de carrera en propietat la senyora Verónica Baeza Torregrosa com a auxiliar de Rendes. Aquesta plaça està convocada en la plantilla de personal funcionari, escala d'administració especial, grup D, nivell de complement de destinació 15.
  
Per acord de la Comissió de Govern de data 7 de setembre de 2000, i de conformitat amb la proposta del tribunal qualificador de les proves de funcionarització, han sigut nomenats funcionaris de carrera el següent personal laboral fix d'aquest ajuntament.
  
Per acord de la Comissió de Govern de data 30 de novembre de 2000, i de conformitat amb la proposta del tribunal qualificador de les proves selectives, ha sigut nomenament funcionari de carrera en propietat el senyor Ignacio Denia Tomás com a zelador d'obres i serveis municipals. Aquesta plaça està enquadrada en la plantilla de personal funcionari, escala d'administració especial, grup D, nivell de complement de destinació 13.
Diari Oficial de la Generalitat Valenciana


Sumari del DOGV 4111, del 22-10-2001 (2001/9956)

Notificació en extracte a la senyora Raquel Rivera Tovar de la resolució dictada en l'expedient número 104/2000.
----------------------------------------------------------------------------------------------------------------

### Dades del document

Número de DOGV
:   4111

Data del DOGV
:   22-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9956


Organisme emissor
:   Conselleria de Benestar Social

Tipus de document
:   Anunci

Notificació en extracte a la senyora Raquel Rivera Tovar de la resolució dictada en l'expedient número 104/2000. [2001/Q9956]
  
Per no haver-se pogut practicar la notificació personal a la interessada, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
- Expedient número: 104/2000.
  
- Interessada: Raquel Rivera Tovar.
  
- Últim domicili conegut: carrer de la Diagonal, 37, 3-C, d'Elx (Alacant).
  
- Resolució de la Direcció Territorial de Benestar Social d'Alacant, de data 14 de juny de 2001, en la qual s'adopten els acords:
  
· Resolució de pròrroga d'acolliment familiar simple durant 12 mesos del seu fill menor M.M.R.
  
Contra aquesta resolució, els interessats podran interposar recurs davant l'ordre jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4135, del 26-11-2001 (2001/11354)

RESOLUCIÓ de 16 de novembre de 2001, del conseller de Sanitat, per la qual cessa el senyor Frank Leyn Van Der Swalm com a subdirector mèdic de l'Hospital General d'Elx.
------------------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/11190


Organisme emissor
:   Conselleria de Sanitat

Tipus de document
:   Resolució

RESOLUCIÓ de 16 de novembre de 2001, del conseller de Sanitat, per la qual cessa el senyor Frank Leyn Van Der Swalm com a subdirector mèdic de l'Hospital General d'Elx. [2001/M11323]
  
Atés que el senyor Frank Leyn Van Der Swalm, nomenat subdirector mèdic de l'Hospital General d'Elx per la Resolució del conseller de Sanitat de data 27 d'abril de 2001 (DOGV núm. 3.994, de 08.05.2001), ha sigut proposat per a ocupar un altre càrrec directiu.
  
Fent ús de les facultats que em confereix l'article 11.1 del Decret 186/1996, de 18 d'octubre, del Govern Valencià, que aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum, segons la redacció modificada pel Decret 47/2000, de 17 d'abril, del Govern Valencià, resolc el cessament del senyor Frank Leyn Van Der Swalm com a subdirector mèdic de l'Hospital General d'Elx amb efecte des del dia 14 de novembre de 2001.
  
Contra aquesta resolució, que exhaureix la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de la resolució recorreguda, d'acord amb el que preveuen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999, sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4013, del 04-06-2001 (2001/5332)

Informació pública de l'estudi d'avaluació de l'impacte ambiental del sòl urbanitzable residencial Eixample sector est.
-----------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/5332


Organisme emissor
:   Ajuntament de la Llosa de Ranes

Tipus de document
:   Anunci

Informació pública de l'estudi d'avaluació de l'impacte ambiental del sòl urbanitzable residencial Eixample sector est. [2001/Q5332]
  
El Ple de l'Ajuntament de la Llosa de Ranes, en sessió de 24 de maig de 2001, de conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per l'Execució de la Llei 2/1989, de 3 de març, d'Impacte Ambiental, acordà sotmetre a informació pública l'estudi d'avaluació de l'impacte ambiental del sòl urbanitzable residencial Eixample sector est.
  
Termini municipal: la Llosa de Ranes.
  
Promotor: Ajuntament de la Llosa de Ranes.
  
Lloc: Ajuntament de la Llosa de Ranes (Secretaria).
  
Termini: 30 dies hàbils comptats des de l'endemà de la publicació del present anunci en el Diari Oficial de la Generalitat Valenciana.